Amerikalik reper Kanye Uest prezident lavozimi uchun kurashmoqchi

Amerikalik rep-qo‘shiqchi Kanye Uest 2024-yilgi AQSh prezidenti saylovlarida qatnashish imkoniyatini jiddiy ravishda ko‘rib chiqayotganini aytdi, deb yozadi “Gazeta.ru”. Bu haqda u Chikago radiosiga bergan intervyusida aytib o‘tgan.

“Ha, bu 2024-yilda 100% ehtimol bilan bo‘lishi mumkin”, — dedi musiqachi.
Prezident Donald Trampning ashaddiy tarafdori Uest davlat rahbari o‘rnini egallashga “urinmoqchi” emasligini, balki saylovda qatnashish haqida qaror qabul qilsa, buni aniq amalga oshirishini ta’kidladi.
Uest prezident bo‘lish haqidagi rejalarini birinchi marta 2015-yilda e’lon qilgan edi. O‘shanda reper 2020-yilgi saylovlarda qatnashishini aytgandi.